#JongStemme: Afrikaners kán saamstaanDeur Louis van Wyk Louis van Wyk. Verdeeldheid onder Afrikaners is wyd bekend. Vra ook die Afrikaner wat sy grootste struikelblok is en oor die spektrum sal die antwoord waarskynlik wees: “Ons verdeeldheid.” Verskeie sosialemediaplatforms en media getuig hiervan – eindelose debatte tussen ŉ klein groepie mense wat sukkel om saam te stem. ŉ Tendens wat al spiere gewys het tydens die Groot Trek, en weer ernstig arms begin bult het nadat afstand begin doen is van die absolute apartheidsbeginsels. Die Afrikaner het hierdie “siekte” al so lank onder lede dat ons nooit ons doelwitte wat van kardinale belang is vir ons voortbestaan sal bereik tensy ŉ definitiewe kopskuif plaasvind nie. Dit bring ons by die vraag: Kán Afrikaners saamstaan? Natuurlik kan hulle. Na die Anglo-Boereoorlog bevind die Afrikaner hom in ŉ ellendige situasie. Hy is arm, verpletterd, gestroop van basiese onderwys, uitgesluit van die hoofstroomekonomie, en verder ook sonder ŉ erkende taal wat literatuur en akademiese opvoeding betref. Tog slaag dié minderheidsgroep daarin om uit ŉ bedenklike situasie te herrys. Hoe? Deur saam te staan, selfs al was dit dalk net gedeeltelik. In hierdie tyd kom ŉ paar belangrike instansies tot stand: Die FAK, ATKV, Eskom en Yskor. Goeie samewerking tussen kultuurorganisasies, skrywers en die regering het ook gesorg dat die Afrikaanse taal gedurende 1925 sy regmatige plek in Suid-Afrika kon inneem. Gedurende die nasionalistiese tydperk het die Helpmekaarbeweging groot suksesse bereik wat vandag voortgesit word deur organisasies soos Solidariteit. Dink maar aan die Sol-Tech-kampus, Akademia en ŉ werkherstelprogram met die gepaste leuse “Ons sal self”. Hoekom dan die fokus op verdeeldheid? Interpreteer ons die idee van volkseenheid verkeerd? Hoop ons vir ŉ massasaamtrek van Afrikaners onder een leier wat ons na die beloofde volkstaat waarna ons so hunker en wat waarskynlik nooit sal realiseer nie sal lei? Die verdeeldheid moet aangespreek en hanteer word, maar hoe? ŉ Indringende kopskuif is beslis nodig. Ek stel die volgende voor: Ten slotte. Ja ek is oortuig dat die verdeeldheid onder Afrikaners wat deur eeue en om verskeie redes ontstaan het tot só ŉ mate uitgewis kan word dat daar ten minste ŉ oorweldigende mate van samewerking en samehorigheid verkry kan word om ŉ basiese gemeenskaplike doel te dien, naamlik die oorlewing en suksesvolle voortbestaan van die Afrikaner in Suid-Afrika. Ons kán en ons móét. #JongStemme is ŉ projek deur Maroela Media en Solidariteit Jeug wat die jeug se stem in die openbare domein wil beklemtoon. Besoek Solidariteit Jeug se webblad by www.jeug.co.za vir hulp en raad met jou loopbaan.